Seurakuntaneuvosto 14.8.2018

**SIELLÄ MISSÄ SINÄKIN - KIRKKO KAUNIAISISSA**

**Kauniaisten suomalaisen seurakunnan toimintalinjaus vuoteen 2021**

**Toiminta-ajatus**

Vahvistamme uskoa,

tuemme toivoa,

rohkaisemme rakastamaan.

**Toimintaa ohjaavat arvot**

Luottamus

Rohkeus

Välittäminen

**Toiminnan puitteet**

Ylläpidämme vastuullista taloutta ja asiallisia toimitiloja osana Kauniaisten seurakuntayhtymää. Huolehdimme työyhteisöstämme ja tuemme henkilökuntamme ja vastuunkantajiemme hyvinvointia.

**Toiminnan painopisteet vuosina 2019-2021**

**Toiminnan ytimessä on seurakuntalainen.**

Seurakunta on olemassa seurakuntalaisia varten. Seurakunta = seurakuntalaiset.

Annetaan seurakuntalaisille mahdollisuus toimia ja toteuttaa.  
Toimintaa ohjaa paikallinen tarve.   
Seurakunta pyrkii tavoittamaan myös heidät, joiden kontaktipinta seurakuntaan on ohut.

**Ollaan siellä missä ihmisetkin ovat.**

Seurakunta jalkautuu kaupungin tapahtumiin ja sinne, missä ihmiset kokoontuvat.

Ollaan läsnä kaupunkilaisten arjessa ja juhlassa.

**Toimitaan aloitteellisesti yhteistyössä.**

Tehdään aktiivista yhteistyötä paikallisten yhteistyökumppaneiden kanssa.

Toimitaan yhdessä seurakunnan sisällä yli työalarajojen.

**Reagoidaan ripeästi, kehitytään ketterästi.**

Toimintaa arvioidaan jatkuvasti ja kehitetään joustavasti seurakuntalaisten kanssa.  
Uskalletaan kokeilla uutta ja luopua toimimattomista toimintatavoista.

Pyritään pitämään suunnittelun ja toiminnan rakenteet joustavina.

**Viestitään fiksusti.**

Erotutaan paikallisissa viestintäkanavissa.

Etsitään uusia tapoja tavoittaa kauniaislaiset.

Toimintaamme osallistuvat kertovat seurakunnasta eteenpäin.

**Toimintalinjauksen arviointi**

Toiminnan painopisteiden arviointi on jatkuvaa ja läpäisevää.   
Arvioinnin työkaluina ovat muun muassa seuraavat asiat:

**Kuuluuko seurakuntalaisten ääni? – seurakuntalaisten palaute**

Työntekijät kartoittavat omilla vastuualueillaan seurakuntalaisten palautetta ja toiveita. Myös seurakuntaneuvosto toimii tärkeänä seurakuntalaisten äänenä. Seurakuntaneuvosto ja kirkkoherra käyvät aktiivista keskustelua seurakunnan toiminnan kehittämisestä.

**Miten meni? - Työntekijöiden oma arviointi**

Työntekijät laativat vuosittain toimintasuunnitelman, jossa asettavat vastuualueelle tavoitteet. Toimintakertomuksessa arvioimme miten tavoitteet saavutettiin ja pohdimme toiminnan kehittämistä sen avulla.

**Kiinnostaako toiminta? - Toiminnan tilastot**

Seurakunnan toimintatilastot kertovat osallistujamääristä.

Niiden valossa voimme arvioida toimintamme kiinnostavuutta ja tavoittavuutta.

**Tavoittaako viesti? – Viestinnän seuranta**

Viestintäkanaviemme kävijämääriä ja keskusteluja seuraamalla voimme arvioida tavoittavatko viestimme ihmisiä.

**Toimintalinjauksen tausta**

Tämän toimintalinjauksen tausta ja perusteet on esitetty erillisessä asiakirjassa.